羅莽讚甄子丹有大師風範:佢啲拳風好犀利!
羅莽早前接受《01娛樂》專訪,分享入行50年在電影、電視圈所見所聞,當中最吸引一定是拍攝《葉問2》時與甄子丹對打一幕,原來丹爺某些鏡頭都需要替身,不過羅莽師傳今次就再補充,表示自己拍攝時都有用替身,他說:「甄子丹有同我過招嘅,我忘記咗,有時我拍攝都要用替身⋯」
羅莽更指丹爺有一代宗師風範,拍攝《葉問2》雖然過程辛苦,但對其他人都有禮貌,羅莽更表示自己瘋狂NG,但丹爺冇發脾氣,還走去鼓勵他,令羅莽很記得,他說:「子丹呢我對打嗰時,其實打咗幾下咁樣,佢有一下就爭啲打到我,咁佢好關心啊,『有冇打到你啊?』我話冇、我話你啲拳風好犀利,我講咁啊。」
「我仲記得應該係《葉問》第三集,我好多對白,講好多武林人士嘅乜乜⋯⋯我已經練熟哂喺前一晚,但到第二日,佢因為嗰個座位嘅問題,嗰啲武林人士調轉嚟坐,變咗我練熟咗啲對白,就唔同哂攪到我係咁NG,都NG咗半日呀,但子丹就好好冇埋嚟囉嗦,佢走埋嚟同我講話都幾難嘅,佢話佢理解,有啲人話佢暴燥,根本就唔係咁樣⋯⋯甄子丹系一直都好欣賞我嘅外型同埋功夫片,佢話我啲肌肉冇咩人有啊 ,佢話有睇我啲戲㗎,其實我大佢十年到啫、佢真係好有心嘅。」